།གྲི་སྙིང་ལ་སོགས་སྙིང་སྣའི་ཚོགས། །མི་ཤ་རྟ་ཤ་ལ་སོགས་ཤ་སྣའི་ཚོགས།། མེ་ཏོག་ཕྲེང་བ་ལ་སོགས་རིན་ཆེན་དབྱིག།ལ་དུ་ལ་ཕུག་ལ་སོགས་ཡིད་བཞིན་འབྲས་བུའི་ཟས། །ཕྱོགས་བཅུའི་ཆུ་སྐྱེས་ཐང་སྐྱེས་ལ་སོགས་ལོངས་སྤྱོད་རྐྱེན། ། རིས་སུ་མ་ཆད་ལོངས་སྤྱོད་རྒྱས་པར་འབུལ། །དཀྱིལ་འཁོར་འཁོར་ལོ་མཛེས་པར་བཀྲ་བ་དང་། །བཤོས་གཙང་མར་མེ་ལྷ་བཤོས་སྣ་ཚོགས་དང་། །རྒུན་ཆང་ལ་སོགས་བཏུང་བའི་མཆོག།སྦྲང་རྩི་ལ་སོགས་མངར་བའི་རོ། །ཞོ་ཕྲུཾ་ལ་སོགས་དཀར་གསུམ་ཟས། །སྣ་ཚོགས་མཆོད་པ་མང་པོ་རྣམས། །སྲོག་བདུད་འཁོར་དང་བཅས་ལ་འབུལ། །ཡུན་གྱི་མགོན་པོར་ཁྱོད་མཆོད་ཀྱི། །རྟག་ཏུ་ཕྱག་འཚལ་མཆོད་པ་འབུལ། །མཆོད་པ་དམ་པ་བཞེས་ནས་ཀྱང་། །ཐུགས་རྗེས་གདུང་བའི་ཞིང་ལ་དགོངས། །བདག་ཅག་རེ་སྐོང་སྨོན་ལམ་རྣམས། །འཕགས་པའི་མགོན་པོ་ཁྱོད་ཀྱིས་གྲུབ་པར་མཛོད། །ཨོཾ་ཤྲཱི་མཧཱ་ཀཱ་ལ་ག་ན་པ་ཏི། ཨ་ཧ་ར་ཡཀྴ་དུ། ཁ་ཁ་ཁཱ་ཧི་ཁཱ་ཧི། པྲ་ཏཱིཙྪ་ཧོ། མཧཱ་ཡཀྴ་བེ་ཏ་ལི་ཁཱ་ཧི་ཁཱ་ཧི།  ཕྱི་མ་མཆོད་ཚོགས་འབུལ་བ་ནི། ཧཱུ་ཾབཅོམ་ལྡན་རྡོ་རྗེ་ལས་བྱུང་བ། །སྲིད་པའི་གྲོང་ཁྱེར་སུམ་བརྩེགས་འཇིག། སྲིད་པའི་མ་མོའི་ཚོགས་དང་བཅས། །དཔལ་ལྡན་མགོན་པོ་མཐུ་ཆེན་ཁྱོད། ། ཡོན་ཏན་བྱིན་གྱིས་བརླབས་པོ་ཆེེ། །འཕགས་པའི་ས་ཀུན་བརྙེས་གྱུར་ཀྱང་། ། དུས་ངན་སེམས་ཅན་འདུལ་སླད་དུ། །དཀོན་མཆོག་གསུམ་གྱི་བཀའ་ཡང་བསྲུང་། །སྐྱེ་འགྲོ་འཕོངས་པའི་སྐྱབས་ཀྱང་མཛད། །ཕྱག་ན་བདུད་འདུལ་ཁ་ཊྭཱཾ་ཀ།བསྐལ་པའི་མེ་ལྟར་གཟི་བརྗིད་འབར། །ཡུན་གྱི་མགོན་པོར་ཁྱོད་བསྟེན་གྱི། །རྟག་ཏུ་ཕྱག་འཚལ་མཆོད་པ་འབུལ། །དེ་ལས་གཞན་ཡང་མཆོད་པའི་ཚོགས། །རྟ་མཆོག་ལ་སོགས་ཤ་ལྔ་དང་། །སྤྱང་ཁུ་ར་དང་མཁའ་ལྡིང་ཤ །གཞན་ཡང་སྣ་ཚོགས་པ་ཡི་ཤ །བཙོས་པའི་ཤ་དང་ཁུ་བའི་ཁྲག།བསྲེགས་པའི་བསུར་དང་རློན་པའི་ཤ །གློ་སྙིང་ནང་ཁྲོལ་མཁལ་མར་བཅས། །འབྲས་བུ་ལྔ་བསྒྲལ་བདུད་རྩི་ནི། །མི་དབང་གོ་རོ་ཙ་ན་དང་། །ཐལ་ཆེན་མཧཱ་མཾ་ས་དང་། །རྐང་དང་ཞག་དང་ཚིལ་བུར་བཅས། །ཉ་ཤ་སྒོག་བཙོང་ལ་ཕུག་དང་། །ཆན་ཐུག་འཁུར་བ་འབྲུ་སྣ་དང་། །རྩི་ཐོག་ཁ་ཟས་སྨན་ལ་སོགས། །བཟའ་བཏུང་བྲོ་བའི་རོ་མཆོག་རྣམས། །ཐ་དད་རྟོག་པ་ཀུན་སྤངས་ནས། །དྲི་ཞིམ་རོ་མཆོག་བརྒྱ་ལྡན་པའི། ། བདུད་རྩི་མཆོག་གི་གཏོར་མ་འབུལ། །མཆོད་པ་དམ་པ་བཞེས་ནས་ཀྱང་། །ཨརྑྷཾ་མེ་ཏོག་བདུག་སྤོས་དང་། །མར་མེ་དྲི་དང་ཞལ་ཟས་དང་། །རོལ་མོ་སིལ་སྙན་འཕན་གདུགས་དང་། །བླ་བྲེ་རྒྱལ་མཚན་ལ་སོགས་པ། །ཡིད་འོང་མཆོད་སྤྲིན་སྣ་ཚོགས་འབུལ། །མཆོད་པ་དམ་པ་བཞེས་ནས་ཀྱང་། །ཐུགས་རྗེས་དགོངས་ཏེ་བདག་ལ་གཟིགས། །བདག་གི་བསམ་པའི་སྨོན་ལམ་རྣམས། །འཕགས་པའི་མགོན་པོ་ཁྱེད་ཀྱིས་གྲུབ་པར་མཛོད། །ཨོཾ་ཤྲཱི་མཧཱ་ཀཱ་ལ་ག་ན་པ་ཏི། ཨ་ཧ་ར་ཡཀྵཱན་ཏུ། ཁ་ཁ་ཁཱ་ཧི་ཁཱ་ཧི། པྲ་ཏཱིཙྪ་ཧོཿ མཧཱ་ཡཀྴ་བེ་ཏ་ལཱི། ཁ་ཁ་ཁཱ་ཧི་ཁཱ་ཧི། བཛྲ་པུཥྤེ་པུ། བཛྲ་དྷཱུ་པེ་དྷཱུ། བཛྲ་ཨཱ་ལོ་ཀེ་ཧྲཱིཿ བཛྲ་གན་དྷེ་གན། བཛྲ་ནཻ་ཝེ་ཏེ་ཧྲཱིཿ བཛྲ་མཧཱ་ཀཱ་ལ། ཐར་ལ་ལུཀ ཀཱ་ཡ་བཛྲ་མཧཱ་ཀཱ་ལ་པཉྩ་ཨ་མྲྀ་ཏ་ཁཱ་ཧི། བཞེས་ཤིག་རོལ་ཞིག་དགོངས་ཤིགཁ་རཾ་ཁཱ་ཧི། །
དགུ་པ་ལྷ་མོའི་སྒོས་མཆོད་ནི། བྷྱོཿ རིན་ཆེན་ཕོ་བྲང་ཐོད་མཁར་དགུ་བརྩེགས་ན། །རླུང་ནག་ཁྲོས་པ་འཚུབ་མའི་དཀྱིལ་འཁོར་དུ། ཁྲག་གི་རྒྱ་མཚོར་ཀེང་རུས་རི་རབ་སྤུངས། །དམར་ནག་གྲུ་གསུམ་འབར་བའི་གནས་མཆོག་ཏུ། །སྲིན་མོ་ནག་མོ་ཁྱོད་ལ་མཆོད་པ་འབུལ། །གཟུགས་སྣང་གཟུགས་སུ་འབུལ་ལོ་བཞེས་སུ་གསོལ། །སྒྲ་གྲགས་དབྱིངས་སུ་འབུལ་ལོ་བཞེས་སུ་གསོལ། །རྣམ་རྟོག་ཡིད་ཀྱི་ཚོགས་རྣམས་བཞེས་སུ་གསོལ། ཁྱོད་ལ་མཆོད་པ་དམིགས་སུ་འབུལ་བ་ནི། །མི་དབང་འབྲས་བུ་སྙིང་གཞོན་བཅུད་ཁྲག་དང་། །ཀེང་ཀའི་ཚལ་ཐོག་ཤིང་ལོ་རླུང་ཁྱེར་སོགས། ཁྱེད་ལ་དམིགས་སུ་འབུལ་གྱི་འདི་བཞེས་ལ། །བཅོལ་བའི་ལས་འདི་འཆར་བར་མི་བཏང་འཚལ། །མ་མོ་ནག་མོ་ས་ར་ཏ་ཀུ་ལུ་ཀུ་ལུ་ཧ་ཧ་ཧ་མཾ་ས་ཁཱ་ཧི། རཀྟ་ཁཱ་ཧི།  ཞེས་བརྗོད་དོ། །
བཅུ་པ་སྨན་ཕུད་འབུལ་བ་ནི། ཨོཾ་ཨཱཿཧཱུཾ། སརྦ་པཉྩ་ཨ་མྲྀ་ཏ་ཧཱུཾ་ཧྲཱིཿཐ། ཧཱུཾ། བྷནྡྷ་སྣོད་བཟང་ཡངས་པ་རུ། །རང་བྱུང་གདོན་ནས་དག་པ་སྟེ། །རྩ་བརྒྱད་སྟོང་ལ་སྦྱར་བའི་སྨན། །རིགས་ལྔ་དམ་ཚིག་ལྔ་ཡི་དངོས། །ཡེ་ཤེས་ལྔ་རྫོགས་གྲུབ་པའི་རྫས། །དུག་ལྔ་སེལ་བའི་བདུད་རྩི་འདི། །རྒྱུད་དྲུག་སེམས་ཅན་ཀུན་སྒྲོལ་ཞིང་།། རྒྱལ་བ་རྒྱ་མཚོ་རྣམས་ཀྱིས་གསོལ། །ཐུགས་དམ་དབྱིངས་ཉིད་བསྐུལ་བའི་མཆོག།དཔལ་ལྡན་མགོན་པོ་འཁོར་དང་བཅས། །མཆོད་པ་དམ་པ་འབུལ་གྱི་བཞེས། །མཆོད་བཞེས་ལས་ཀྱི་དངོས་གྲུབ་སྩོལ། །
བཅུ་གཅིག་པ་རཀྟའི་མཆོད་པ་ནི། ཨོཾ་ཨཱཿཧཱུཾ་མཧཱ་རཀྟ་ཛྭ་ལ་མཎྜ་ལ་ཧཱུཾ་ཧྲཱིཿཐ། མཧཱ་རཀྟ་བསྒྲལ་བའི་ཁྲག།མཱུ་ལ་ཏན་ཏྲ་རྩ་བའི་ཁྲག།པདྨ་རཀྟ་སྦྱོར་བའི་ཁྲག།ཆུ་དང་མ་འདྲེས་དྭངས་མའི་ཁྲག།ཤ་སྣ་བརྒྱ་དང་ཁྲག་སྣ་སྟོང་། །འབུལ་ནི་ནག་པོ་ཆེེ་ལ་འབུལ། །མཆོད་ནི་ཡི་དམ་ཆོས་སྐྱོང་ལས་མཁན་མཆོད། །སྐོང་ནི་སྣང་སྲིད་མ་མོ་ཐུགས་དམ་བསྐང་། །བསྐོངས་གྱུར་དབང་དང་དངོས་གྲུབ་ཞུ། །མཧཱ་རཀྟ་ཁཱ་ཧི། གོ་རོ་ཙ་ན་ཁཱ་ཧི། རཀྟའི་རྒྱ་མཚོ་ཆེན་པོ་ལ། །ཞིང་ཆུང་ཉ་འཕྱོ་ཚིལ་ཆེན་འཕྱར། །བསུར་ཕུད་བདུད་རྩི་རཀྟའི་གཏོར་མ་འབུལ། །སློབ་དཔོན་ལ་ནི་སྡང་བ་དང་། །རྡོ་རྗེ་སྤུན་ལ་ཁྲོ་བ་དང་། །རྣལ་འབྱོར་བདག་ལ་གནོད་པ་དག།དེ་དག་ནག་པོ་ཆེན་པོས་སྒྲོལ། །ཡན་ལག་ཀུན་གྱི་ཤ་ཆོད་ལ། །རྟག་ཏུ་མགོན་པོ་ནག་པོས་གསོལ། ཁྲག་གི་རྒྱུན་ཡང་བཏུང་བར་གྱིས། །དེ་ཡི་ཚེ་སྲོག་དབང་དུ་བསྡུས། །བདག་ཅག་འཁོར་དང་བཅས་པ་ཡི། །རྐྱེན་དང་ནད་རྣམས་ཐམས་ཅད་བཟློགཨོཾ་ཙན་ད་མཧཱ་ཀཱ་ལ་དྷི་ལེ་ན་ཏ། བ་ལིཾ་ཏ་ཁཱ་ཧི། མཧཱ་ཀཱ་ལ་མ་མཱ་ཤ་ཏྲཱུཾ། ཨ་མུ་ཀཾ་མཾ་ས་མེ་ད། བྷ་ས་མེ་ཙ་རུ་ཏི། ཛི་བཾ། པྲི་ཡཾ། བ་ཀ་ཤ་ནི། ཨི་དཾ་བ་ལིཾ་ཏ་གྷྀཧྞ་ཁཱ་ཧི་ཁཱ་ཧི། བྷུ་ཛ་ཧོ། ས་མཱ་ཡཾ། ཨ་ཏི་ཀྲ་མ་ཧཱུཾ་ཕཊ། །
བཅུ་གཉིས་པ་གཏོར་མ་འབུལ་བ་ནི། ཨོཾ་ཨཱཿཧཱུཾ་མཧཱ་བཱ་ལིཾ་ཏ་ཏེ་ཛོ་བཱ་ལིཾ་ཏ་བཱ་ལ་བ་ཏེ་གུ་ཧྱ་སིདྡྷི་ས་མ་ཡ་ཧཱུཾ་ཧྲཱིཿཐ། ཧཱུ་ཾསྣོད་ཀྱི་འཇིག་རྟེན་གཏོར་གཞོང་དུ། །བཅུད་ཀྱི་སེམས་ཅན་གཏོར་མར་བཤམས། །ཤ་སྣ་བརྒྱ་དང་སྙིང་སྣ་སྟོང་། །འབུལ་ནི་ལེགས་ལྡན་ཁྱེད་ལ་འབུལ། །མཆོད་ནི་ཞིང་བཅུའི་ཁྲོ་རྒྱལ་མཆོད། །སྐོང་ནི་སྣང་སྲིད་ལྷ་སྲིན་བསྐོངས། །བསྐོངས་གྱུར་དབང་དང་དངོས་གྲུབ་ཞུ། །བཞེས་ཤིག་རོལ་ཞིག་ཁ་རཾ་ཁཱ་ཧི། ། ཞེས་གྱེར་ལ། དེ་རྗེས་གཏོར་ཆོག་ནས་འབྱུང་བ་གཏོར་མ་བྱིན་རླབས་དང་། གཏོར་མ་འབུལ་བ་དང་། ཞལ་དུ་བསྟབས་པ་རྣམས་བྱའོ། །
བཅུ་གསུམ་པ་སྐང་རྫས་བྱིན་གྱིས་བརླབ་པ་ནི། རང་རྒྱལ་བ་ཤཱཀྱ་སེང་གེར་གྱུར། །གཏོར་ནང་ཟླ་སྟེང་ཨ་དཀར་པོ། །ཐལ་མོ་ཁོང་སྟོང་དུ་སྙིང་གར་སྦྱར། ཨོཾ་སྭ་བྷཱ་ཝ་ཤུདྡྷ་སརྦ་དྷརྨཱཿསྭ་བྷཱ་བ་ཤུདྡྷ྅ོཧཾ། རང་ནམ་མཁའ་མཛོད་སྔོན་པོ་རིན་ཆེན་སྒྲོམ་བུ་འཛིན་པ། ཟླ་སྟེང་སྭ་སེར་པོ། དཔྲལ་བར་ནམ་མཁའ་མཛོད་ཀྱི་ཕྱག་རྒྱ་དང་། ན་མཿསརྦ་ཏ་ཐཱ་ག་ཏ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཏྒ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱཧཱ།  བདུད་རྩི་ཐལ་སྦྱོར་དམར་པོ་མཉམ་གཞག་ཅན། ཟླ་སྟེང་རཾ་དམར་པོ། ཐལ་མོ་ཕྱིར་བསྐྱེད་མཐེ་བོང་བསྣོལ་བ་ཁའི་ཐད་དུ་བཞགཨོཾ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུཾ་ཕཊ།  རྒྱ་ཆེན་ཤུགས་ལྡན་འོད་ལྗང་ཁུ་རལ་གྲི་འཛིན་པ་ཟླ་སྟེང་ཧ་ལྗང་ཁུ། གཡོན་ཁུ་ཚུར་གཡས་སྙིང་གར་སྡིགས་མཛུབ་བྱས་པ་སྣོད་ལ་བཏང་། ན་མཿསརྦ་ཏ་ཐཱ་ག་ཏ་ཨ་བ་ལོ་ཀི་ཏེ་ཨོཾ་སཾ་བྷ་ར་སཾ་བྷ་ར་ཧཱུཾ།  ཡེ་ཤེས་སྐར་མདའ་དཀར་པོ་རྡོར་དྲིལ་ཅན་ཟླ་སྟེང་ཧཱུཾ་སྔོན་པོ། གཡས་ཁུ་ཚུར་གཡོན་སྙིང་གར་སྣོད་འདེགས་ཚུལ་བྱ། ཨོཾ་ཛྙཱ་ན་ཨཱ་ཝ་ལོ་ཀི་ཏེ་ས་མནྟ་སྥཱ་ར་ཎ་རསྨི་བྷ་བ་ས་མ་ཡ་མཧཱ་མ་ཎི་དུ་རུ་དུ་རུ་ཧྲི་ད་ཡ་ཛྭ་ལ་ནི་ཧཱུཾ། དབང་བསྒྱུར་འཁོར་ལོ་དམར་པོ་འཁོར་ལོ་འཛིན་པ། ཟླ་སྟེང་ཛ་དམར་པོ་སོར་མོ་ནང་དུ་བསྣོལ་བ་སྤྱི་བོར་བཞགན་མཿས་མནྟ་བུདྡྷ་ནཱཾ་གྲ་ཧེ་ཤྭ་རི་པྲ་བྷཉྫ་ན་མཧཱ་ས་མ་ཡེ་སྭཱཧཱ། ཞེས་སོ། །
བཅུ་བཞི་པ་ཐུགས་དམ་བསྐང་བ་ལ། ཡབ་གཙོ་བོར་གྱུར་པའི་ཐུགས་དམ་བསྐང་བ་དང་། ཡུམ་གཙོ་བོར་གྱུར་པའི་ཐུགས་དམ་བསྐང་བའོ། །དང་པོ་ནི། ཧཱུ་ཾབདག་ནི་རིག་འཛིན་སྒྲུབ་པ་པོ། །བདག་ནི་རྣལ་འབྱོར་དམ་ཚིག་ཅན། །དམ་ལ་གནས་ཤིང་ལྷ་ལ་འཕྲེང་། ཁྱེད་ནི་སྲུང་མ་མཐུ་རྩལ་ཅན། །སྔོན་ཚེ་དཔལ་གྱི་སྤྱན་སྔ་རུ། །བསྟན་པ་བསྲུང་བར་ཞལ་བཞེས་པ། ཁྱེད་ཀྱི་དམ་བཅའ་གཉེན་པོ་དེ། །ད་ལྟ་རྣལ་འབྱོར་བདག་བསྐུལ་ན། །བསྒྲུབ་ཕྱིར་བསྐུལ་ཕྱིར་གཤེགས་སུ་གསོལ། །མཧཱ་ཀཱ་ལ་གནས་འདིར་སྤྱོན། །ནག་པོ་ཆེན་པོ་གནས༴ རིག་འཛིན་སྲུང་མ༴ ལེགས་ལྡན་ནག་པ༴ོ བོས་སོ་བདུད་རྒྱལ་སྙན་མ་སྲ། །གཡབས་སོ་བདུད་རྒྱལ་སྤྱན་མ་རྟུལ། །བསྟེན་ནོ་བདུད་རྒྱལ་རྒྱང་མ་རིང་། །སྒྲུབ་པོ་མགོན་པོ་གོང་མ་གཡེལ། །སྐུལ་ལོ་བདུད་རྒྱལ་ཕྲག་མ་དོག།རྦད་དོ་ལེགས་ལྡན་མཐུ་མ་ཆུང་། །ཐུགས་དམ་སྐོང་ལ་གནས་འདིར་བྱོན། །དོ་ནུབ་ཆད་དང་ཁྲིམས་ལ་སྤྱོན། །དོ་ནུབ་མནའ་དང་མཐོ་ལ་སྤྱོན།། དོ་ནུབ་མཐུ་དང་དཔུང་ལ་སྤྱོན། །གྲོགས་པོར་བྱས་སོ་གཞུང་མ་ངན། །མཛའ་བོར་བྱས་སོ་ངོ་མ་ཆུང་། །མནའ་མཐོར་བྱས་སོ་ཁྲེལ་མ་ཤོར། །རྗེ་བོར་བསྟེན་ནོ་དབང་མ་ཆེ། །བྲན་ལྟར་བསྒྲུབས་སོ་རྒྱུད་མ་ངན། ཁྱེད་དམ་ཚིག་གཉན་ལ་མི་སེམས་སམ། །དང་པོའི་ཆད་སོ་འདི་མིན་ནམ། །དམ་ཚིག་འདའ་བར་མ་ཆད་དོ།། བསྟན་པ་བསྲུང་བར་མ་ཆད་དམ། །དམ་བཅས་མ་གཡེལ་ད་ཚུར་སྤྱོན། ། བཅོལ་བའི་ལས་འདི་མ་བྱས་ན། །བདེ་གཤེགས་རྒྱལ་བའི་བཀའ་ཡང་བསླུས། ། དང་པོའི་ཆད་སོ་མ་གསོས་ན། །དམ་ཚིག་གཉན་གྱི་ཆད་པ་འོང་། །བཀའ་ཡི་དམོད་པས་སྡིགས་པར་མཆིའོ། །དེ་བས་དམ་ལ་མ་འདའ་ཞིག།ཐུགས་དམ་གཉན་པོ་བདག་སྐོང་ངོ་། །བདག་ཀྱང་དམ་ལས་མི་འདའ་ཡི། །ཆད་པའི་གཞུང་ལས་མི་ལྡོག་ག ོ།གཉིས་ཀ་དམ་ལས་མི་འདའ་འཚལ། །དེ་ཙམ་མཚང་ལ་མ་བརྒལ་ན། །མི་ཤེས་སྙོམས་ལས་བྱེད་པར་མཆིའོ། །ཀྱེ། ཉོན་དང་མགོན་པོ་ཐོད་ཕྲེང་ཅན། །རྒྱལ་བའི་བཀའ་ལ་མི་སེམས་མེད། །ཟབ་མོའི་དོན་ལ་མི་སེམས་མེད། །མནའ་དང་ཁྲིམས་ལ་མི་བརྟེན་མེད། །ཟས་དང་སྐོམ་ལ་མི་ཆགས་མེད། ། དོ་ནུབ་ཁྱོད་ཀྱི་ཐུགས་དམ་བསྐང་། །དོ་ནུབ་ཉམ་ཆག་མ་ལུས་བསྐང་། །དོ་ནུབ་ཞིག་རལ་མ་ལུས་གསོ། །དོ་ནུབ་ལྷ་ལ་བཤགས་པ་བྱེད། །དོ་ནུབ་ལྷ་ལ་སེམས་འཁོན་སྦྱོང་། །དོ་ནུབ་ཉེས་པར་ཁས་ཀྱང་ལེན། །དོ་ནུབ་མཉེས་པའི་ཟས་ཤིག་འདྲེན། །དོ་ནུབ་མཛའ་བའི་གཞུང་ཞིག་སྲོང་། །དོ་ནུབ་བྱམས་པའི་ལན་ཞིག་ལྡོོན། །དོ་ནུབ་སྔ་མའི་གཏང་རག་གཏོང་། །དོ་ནུབ་ཕྱི་མའི་ཞུ་སྐྱེམས་འབུལ། །དོ་ནུབ་ཁྱེད་རྣམས་དགོངས་སུ་གསོལ། །ཕྱག་བརྙན་རྒྱ་ནག་དགོངས་སུ་གསོལ། ། ཕོ་ཉ་ལྕགས་སྤྱང་༴ ཚོགས་ཀྱི་བདག་པ༴ོ ཡུམ་ཆེན་པེ་ཏ༴ བཀའ་སྡོད་མགོན་པ༴ོ མ་བདུན་སྲིང་བཞ༴ི ཀླུ་མོ་མཆེད་བཞིའ༴ི ཕྱོགས་སྐྱོང་མགོན་པ༴ོ བསྐང་ངོ་སྐལ་བའི་ཐུགས་དམ་བསྐང་། །བརྟེན་པའི་དམ་རྫས་ཡིན་པའི་ཕྱིར། །སྐྱུང་ཀའི་རྒྱལ་མཚན་གྱིས་ཐུགས་དམ་བསྐང་། །དམ་ཚིག་གཉན་པོ་བསྲེ་བའི་ཕྱིར། །བདུད་རྩི་སྨན་གྱིས༴ ལྗགས་ཀྱི་དབང་པོ་ཚིམ་བྱེད་ཕྱིར། །བཤོས་བུ་ནག་པོས༴ རཀྟ་སྐོམ་དུ་འཐུང་བའི་ཕྱིར། །དམར་ཆེན་ཨརྑྷས༴ རྟག་ཏུ་འཕྲིན་ལས་འཆོལ་བའི་ཕྱིར། ། རྒྱུན་གྱི་གཏོར་མས༴ ཐུགས་དམ་གཉན་པོ་བསྐངས་པ་ཡིས། །ཚོགས་བདག་ཆེན་པོའི་ཐུགས་དམ་བསྐང་། །ཡུམ་ཆེན་པེ་ཏའ༴ི བཀའ་སྡོད་མགོན་པོའ༴ི ཀང་ཀ་ཏ་རའ༴ི རིགས་བཞི་མགོན་པོའ༴ི མ་བདུན་སྲིང་བཞིའ༴ི ཀླུ་མོ་མཆེད་བཞིའ༴ི ཕྱོགས་སྐྱོང་མགོན་པོའ༴ི བདུད་ཁ་དགྲ་ལ་བསྒྱུར་བའི་ཕྱིར། །རྒྱ་གར་ནག་པོའ༴ི དགྲ་བགེགས་གནས་ནས་འགུགས་པའི་ཕྱིར། །ལྕགས་སྤྱང་སྔོན་པོའ༴ི དམག་དཔོན་རུ་མཚོན་འགྱེད་པའི་ཕྱིར། །ཡང་སྤྲུལ་འབུམ་གྱི་ཐུགས་དམ་བསྐང་། ། བསྐང་ངོ་སྐལ་བའི་ཐུགས་དམ་བསྐང་། །དོ་ནུབ་ལྷ་ལ་འཁོན་སྤངས་པ། །ཉེས་པ་མཆིས་ན་ཁྱེད་ལ་བཤགས །ཕྱིན་ཆད་ཉེས་པ་མི་བགྱིད་དོ། ཁྱོད་ཀྱང་རིང་དུ་མ་མ